**УКАЗАНИЯ ЗА ИЗПЪЛНЕНИЕ НА НАЦИОНАЛНА ПРОГРАМА**

**‘МЛАДИ УЧЕНИ И ПОСТДОКТОРАНТИ – 2’**

**МОДУЛ МЛАДИ УЧЕНИ (МУ)**

Настоящите указания са разработени на база Указания за изпълнение на Национална програма “Млади учени и постдокторанти – 2”, както и правилата и ограниченията, разписани в текста на одобрената с Решение N 206/07.04.2022 г. на Министерския съвет Национална програма “Млади учени и постдокторанти – 2” (НПМУПД-2, Програмата), и трябва да се разглеждат като допълнение към тях.

1. Средствата за всяко структурно звено се изчисляват пропорционално на интензивността на научната продукция (брой публикации на учен общо за последните три завършени години – 2019, 2020, 2021) и на броя на научноизследователския им състав (изследователи с образователна и научна степен “доктор” и тези, заемащи академичните длъжности – асистент, главен асистент, доцент и професор), назначен на трудов договор към края на 2021 година.
2. От средствата за първия етап (18 месеца), за Модул МУ се разпределят 50% от сумата за структурното звено.
3. Деканите със заповед назначават вътрешноведомствени комисии в срок до две седмици след приемането на указанията от Академичния съвет. Заповедта със списъка на вътрешноведомствената комисия се публикува на страницата на структурното звено.
4. Имат право да кандидатстват млади учени до 10 г. след получаване на първа магистърска степен. Документи за кандидатстване:
   * Заявление за участие;
   * Работна програма, която ще следва (цел, задачи, етапи на изпълнение, резултати) в свободен формат;
   * Финансов план за периода на изследвания по следния образец:

|  |
| --- |
| Видове разходи: |
| 1. За месечни възнаграждения:  * На новоназначени МУ – не по-ниско от 1200.00 лв. с включени работодателски за **осемчасов работен ден** * За допълнителни месечни възнаграждения на вече назначени МУ – не по-ниско от 300 лв. и не по-високо от 800 лв. **за четиричасов работен ден**, с включени средства за осигуровки за сметка на работодател. |
| 1. Други разходи – до 20% от цялата сума на гранта:    * командировки    * консумативи    * спец. оборудване    * инф. продукти    * компютри, принтери и др. |
|
|

* + Копие от диплома за придобита ОКС „магистър“;
  + Списък с резултати от научно-изследователската дейност на кандидата в съответната научна област:
  + Публикации;
  + Участия в изследователски проекти и научни специализации;
  + Материали с доказателствен характер:
* за участие в научни специализации;
* за участие в научни конференции;
* копие от публикации със съответните линкове към базите данни;
  + Декларация за трудов статус;
  + Копие от награди и грамоти;
  + Други по решение на вътрешноведомствената комисия на съответното структурно звено.

1. Класирането на кандидатите и решение за финансиране на младите учени се осъществява от вътрешноведомствената комисия на съответното структурно звено на база на приложения към тези указания ФОРМУЛЯР ЗА ОЦЕНКА НА КАНДИДАТИТЕ ПО ПРОГРАМА НА МОН „МЛАДИ УЧЕНИ И ПОСТДОКТОРАНТИ - 2“ МОДУЛ МЛАДИ УЧЕНИ.
2. Одобреният млад учен сключва трудов договор с ПУ “Паисий Хилендарски” чрез поделение НПД, в който ясно и точно е посочено гласуваното от вътрешноведомствените комисии месечно възнаграждение:

* За новоназначените млади учени възнагражденията могат да бъдат не по-ниски от 1 200.00 лв. с включени средства за осигуровки за сметка на работодател за **осемчасов работен ден**.
* За допълнителни месечни възнаграждения на вече назначени МУ – не по-ниско от 300 лв. и не по-високо от 800 лв. **за четиричасов работен ден**, с включени средства за осигуровки за сметка на работодател.

1. Финансирането и броят на подпомогнатите МУ от всяко структурно звено се изпращат в Комисията (УС на ФНИ на ПУ “Паисий Хилендарски”) до 12.09.2022 година. След одобрение от Академичния съвет, тази информация се публикува на страницата на Университета при спазване на изискванията за защита на личните данни.
2. На по-късен етап Комисията ще изработи и гласува критерии за оценка на изпълнението на изследователската програма на младите учени. Същите ще бъдат гласувани на АС.
3. Всяко структурно звено има право да добави и приеме свои специфични указания за изпълнение на Програмата.
4. При наличие на неусвоени средства след провеждане на конкурса в дадено структурно звено, те се преразпределят между всички структурни звена, където има повече класирани кандидати отколкото отпуснати средства.